**Naziv obveznika: Insula – županijska specijalna bolnica za psihijatriju i rehabilitaciju Broj RKP-a: 29437**

**Sjedište obveznika: Kampor 224, 51280 Rab Matični broj: 03088952**

**Adresa sjedišta obveznika: Kampor 224, 51280 Rab OIB: 91616680822**

**Razina: 31 Šifra djelatnosti: 8610**

**Razdjel: 0**

Na temelju članka 105. Zakona o proračunu NN 87/08, 136/12, 15/15 i Pravilnika o financijskom izvještavanju u proračunskom računovodstvu NN 3/15, 93/15, 135/15, 2/17, 38/17, 112/18, 126/19, 145/20, 32/21 i 37/2022 sastavljene su

**B I L J E Š K E**

**UZ FINANCIJSKE IZVJEŠTAJE ZA RAZDOBLJE**

**SIJEČANJ-PROSINAC 2022. GODINE**

Županijska specijalna bolnica Insula je zdravstvena ustanova koja obavlja djelatnost dijagnostike, liječenja, medicinske rehabilitacije, resocijalizacije i njege te osigurava boravak i prehranu bolesnika.

Bolnica obavlja slijedeću zdravstvenu djelatnost:

* stacionarnu integralnu zdravstvenu zaštitu psihijatrijskih bolesnika, ovisnika, osoba s duševnim smetnjama i neubrojivih osoba
* specijalističko-konzilijarnu zdravstvenu zaštitu
* radiološku, laboratorijsku i drugu medicinsku dijagnostiku
* stručno-istraživački rad iz područja psihijatrije i srodnih područja u cilju usavršavanja zdravstvene zaštite i unapređenja psihijatrijske struke

Bolnica može obavljati i druge djelatnosti ako se one sukladno Zakonu, u manjem opsegu ili uobičajeno obavljaju uz djelatnost upisanu u sudski registar.

Insula specijalna bolnica za psihijatriju i rehabilitaciju je u vlasništvu Županije Primorsko-goranske, a sa Hrvatskim zavodom za zdravstveno osiguranje ima ugovoreno:

* 467 – postelja za kronične duševne bolesti
* 10 – postelja za liječenje akutnih bolesti
* 3 – postelje za palijativnu skrb i dugotrajno liječenje
* 35 – stolaca - Dnevna bolnica
* specijalističku dijagnostiku
* specijalističko-konzilijarnu zdravstvenu zaštitu iz djelatnosti psihijatrije, neurologije, interne medicine te fizikalne medicine i rehabilitacije

Strateške smjernice razvoja Ustanove temelje se na nekoliko ciljeva:

* povećanje broja liječnika i specijalista prema standardima SZO i reforme zdravstva RH kao i izobrazbu i usavršavanje medicinskog i ostalog kadra
* unaprjeđenje kvalitete i kvantitete SKZ zdravstvene zaštite
* poboljšanje standarda smještaja i liječenja duševnih bolesnika
* povećanje kvalitete rada i promocija ustanove u regiji i šire
* očuvanje postojeće zaposlenosti u Bolnici
* integriranje svih učinkovitih suvremenih teorijskih i praktičnih pristupa i postupaka liječenja
* kontinuirano tekuće održavanje objekata i opreme
* daljnje povećanje investicijskog ulaganja.

Poslovanje bolnice u razdoblju I-XII 2022. godine temeljilo se na:

* + Ugovoru o provođenju bolničke i specijalističko-konzilijarne zdravstvene zaštite sa HZZO-om Klasa: 500-07/20-01/509 Ur.broj: 338-01-04-01-20-03 od 15. lipnja 2020. godine;
	+ Dodatku I Ugovoru o provođenju bolničke i specijalističko-konzilijarne zdravstvene zaštite sa HZZO-om Klasa: 500-07/20-01/509 Ur.broj: 338-01-04-01-21-08 od 08. veljače 2021. godine kojim je definiran maksimalni mjesečni iznos sredstava za siječanj 2021. u iznosu od 3.552.490,16kn a od veljače do lipnja 2021. godine iznos od 3.694.589,77kn mjesečno;
	+ Dodatku II Ugovoru o provođenju bolničke i specijalističko-konzilijarne zdravstvene zaštite sa HZZO-om Klasa: 500-07/20-01/509 Ur.broj: 338-01-04-01-21-23 od 30. rujna 2021. godine kojim se definirani maksimalni mjesečni iznos sredstava u iznosu od 3.694.589,77kn produžuje do prosinca 2021. godine;
	+ Dodatku III Ugovoru o provođenju bolničke i specijalističko-konzilijarne zdravstvene zaštite sa HZZO-om Klasa: 500-07/20-01/509 Ur.broj: 338-01-04-01-21-26 od 27. prosinca 2021. godine kojim se definirani maksimalni mjesečni iznos sredstava u iznosu od 3.694.589,77kn produžuje do prosinca 2022. godine;
	+ Dodatku IV Ugovoru o provođenju bolničke i specijalističko-konzilijarne zdravstvene zaštite sa HZZO-om Klasa: 500-07/20-01/509 Ur.broj: 338-01-04-01-22-31 od 02. veljače 2022. godine kojim se mijenja naziv ustanove te utvrđuje namjena dodatnih sredstava iz naredne Odluke;
	+ Dodatku V Ugovoru o provođenju bolničke i specijalističko-konzilijarne zdravstvene zaštite sa HZZO-om Klasa: 500-07/20-01/509 Ur.broj: 338-01-04-01-22-36 od 06. lipnja 2022. godine kojim se definira novi maksimalni mjesečni iznos sredstava od 4.064.048,75kn za razdoblje lipanj-prosinac 2022. godine;
	+ Dodatku VI Ugovoru o provođenju bolničke i specijalističko-konzilijarne zdravstvene zaštite sa HZZO-om Klasa: 500-07/20-01/509 Ur.broj: 338-01-04-01-22-40 od 19. prosinca 2022. godine kojim se definira novi maksimalni mjesečni iznos sredstava od 4.348.532,16kn za razdoblje studeni-prosinac 2022. godine;
	+ Odluci o utvrđivanju dodatnih sredstava Insula – županijskoj bolnici za psihijatriju i rehabilitaciju kojom se osiguravaju dodatna sredstva u iznosu od 2.598.714,30kn koja nisu obuhvaćena odlukom kojom se utvrđuju maksimalni iznosi sredstava za provođenje bolničke i specijalističko-konzilijarne zdravstvene zaštite iz obveznoga zdravstvenog osiguranja za 2022. godinu;
	+ Odluci o utvrđivanju dodatnih bolničkih sredstava ustanovama kao razlike sredstava između ugovorenog iznosa sredstava i ispostavljenih računa Klasa: 025-04/22-01/340 Ur.broj: 338-01-01-22-01 od 20. prosinca 2022. godine kojom se Županijskoj specijalnoj bolnici Insula isplaćuju dodatna sredstva u visini od 1.482.829,98 kuna i namijenjena su plaćanju razlike sredstava između ugovorenog iznosa sredstava utvrđenog ugovorom o provođenju zdravstvene zaštite iz obveznog zdravstvenog osiguranja za 2022. godinu i ispostavljenih računa za provedenu zdravstvenu zaštitu iz obveznog zdravstvenog osiguranja za 2022. godinu;
	+ Ugovoru o pružanju usluga prisilnog smještaja i liječenja neubrojivih osoba sa Ministarstvom zdravstva Klasa: 404-01/22-10/07 Ur.broj: 534-04-1-1/3-22-01 od 03. siječnja 2022. godine;
	+ Ugovoru o korištenju proračunskih sredstava za decentralizirane funkcije za zdravstvene ustanove za 2022. godinu br. 46/04/2022 sa Primorsko-goranskom županijom Klasa: 500-03/22-01/5 Ur.broj: 2170-04-02/4-22-7 od 29. travnja 2022. godine;
	+ Dodatku I. Ugovoru o korištenju proračunskih sredstava za decentralizirane funkcije za zdravstvene ustanove za 2022. godinu br. 46/04/2022 sa Primorsko-goranskom županijom Klasa: 500-03/22-01/5 Ur.broj: 2170-04-02/3-22-13 od 27. listopada 2022. godine;
	+ Ugovoru o sufinanciranju stanovanja liječnika i ostalog zdravstvenog kadra br. 8/04/2022 sa Primorsko-goranskom županijom Klasa: 402-02/22-02/38 Ur.Broj: 2170/1-04-02/3-22-2 od 16. veljače 2022. godine;
	+ Ugovoru o financiranju opremanja bolničkih paviljona br. 59/04/2022 sa Primorsko-goranskom županijom Klasa: 402-02/22-02/74 Ur.Broj: 2170/1-04-01/1-22-2 od 08. srpnja 2022. godine;
	+ Ugovoru o financiranju sanitetskog prijevoza pacijenata br. 62/04/2022 sa Primorsko-goranskom županijom Klasa: 402-02/22-02/79 Ur.Broj: 2170-04-02/3-22-2 od 14. srpnja 2022. godine;
	+ Ugovoru o financiranju izgradnje i rekonstrukcije vanjske vodovodne mreže br. 64/04/2022 sa Primorsko-goranskom županijom Klasa: 402-02/22-02/73 Ur.Broj: 2170-04-02/3-22-2 od 02. kolovoza 2022. godine;
	+ Ugovoru o sufinanciranju radova na izgradnji suhe i tople veze između dva bolnička paviljona br. 75/04/2022 sa Primorsko-goranskom županijom Klasa: 402-02/22-02/102 Ur.Broj: 2170/1-04-01/1-22-2 od 14. prosinca 2022. godine.

Bolnica je u obračunskom razdoblju siječanj-prosinac 2022. godine poslovala stabilno i ostvarila 66.028.312,95 kn ukupnih prihoda i 63.655.186,86 kn ukupnih izdataka što je rezultiralo viškom prihoda nad izdacima u iznosu od 2.373.126,09 kn iz čega proizlazi višak prihoda i primitaka raspoloživ u sljedećem razdoblju u iznosu od 6.846.535,24 kn. Sva prava prema djelatnicima su uredno ispoštovana, obveze prema dobavljačima su podmirene u propisanim rokovima a ističemo da na zadnji dan izvještajnog razdoblja ova ustanova nije imala dospjelih obveza prema dobavljačima lijekova.

Prema podacima Državnog zavoda za statistiku cijene dobara i usluga za osobnu potrošnju, mjerene indeksom potrošačkih cijena, u prosincu 2022. u odnosu na prosinac 2021., tj. na godišnjoj razini, u prosjeku su više za 13,1%, dok su u godišnjem prosjeku više za 10,8% a ponajviše je posljedica rasta cijena energije i prehrambenih proizvoda.



Ovo izvještajno razdoblje je obilježilo otežano poslovanje vezano i uz epidemiju koronavirusa te je maksimalnim angažmanom djelatnika i u ovom kriznom periodu ova zdravstvena ustanova prilagodila svoje poslovanje krizi.

**PR-RAS - IZVJEŠTAJ O PRIHODIMA I RASHODIMA, PRIMICIMA I IZDACIMA** **I-XII 2022.**

**Pozicija 6341** – Tekuće pomoći od izvanproračunskih korisnika ostvarene su za 47,1% niže a odnose se na potpore od Hrvatskog zavoda za zapošljavanje za financiranje pripravništva u javnim službama kojih je u ovom razdoblju bilo manje;

**Pozicija 6361** - Tekuće pomoći proračunskim korisnicima iz proračuna koji im nije nadležan ostvarene su za 30,9% više jer se osim prihoda Ministarstva zdravstva za podmirenje troškova smještaja i hrane forenzičkih bolesnika povećanje odnosi na refundaciju sredstava za isplatu razlike plaće za prekovremeni rad na temelju ugovora o korištenju sredstava za prekovremeni rad između bolnice i Primorsko-goranske županije i sklopljenih sporazuma sa zaposlenicima;

**Pozicija 6381** – Tekuće pomoći temeljem prijenosa EU sredstava u ovom razdoblju ostvarene su za 52,3% niže a odnose se na financiranje pripravništva u javnim službama kojih je u ovom razdoblju bilo manje;

**Pozicija 6413** – Kamate na oročena sredstva i depozite po viđenju više su za 12,4% a realizacija ovisi o visini stanja sredstava na žiro računu bolnice;

**Pozicija 6526** – Ostali nespomenuti prihodi ostvareni su viši za 29,5% a povećanje se najvećim dijelom odnosi na više prihode od dopunskog osiguranja na temelju izvršenih usluga te refundacija rashoda za posebne nagrade za rad s oboljelima od bolesti covid-19;

**Pozicija 6615** – Prihodi od pruženih usluga ostvareni su za 54,9% niži u odnosu na isto razdoblje prošle godine zbog većeg broja pruženih SKZZ usluga na tržištu prvenstveno usluga testiranja na covid19 tijekom ljetne sezone 2021. godine;

**Pozicija 6631** – Tekuće donacije su u ovom razdoblju 21,8% više a odnose se prvenstveno na naturalne donacije lijekova antipsihotika;

**Pozicija 6632** – Ostvarene kapitalne donacije se u ovom razdoblju odnose na zaprimljene donacije opreme od fizičkih osoba;

**Pozicija 6711** – Prihodi iz nadležnog proračuna za financiranje rashoda poslovanja niži su za 49,3% u odnosu na isti period prošle godine a odnose se na financiranje stanovanja deficitarnog zdravstvenog kadra te na financiranje sanitetskog prijevoza bolesnika na temelju ugovora sa Primorsko-goranskom županijom. U okviru programa sufinanciranja stanovanja tijekom 2022. godine je bilo uključeno 6 liječnika specijalista (5 psihijatra i 1 neurolog) te 3 liječnika i 18 ostalih zdravstvenih djelatnika (1 socijalni pedagog, 1 logoped, 1 radni terapeut, 5 fizioterapeuta, 10 medicinskih sestara i tehničara). U istom razdoblju prošle godine ostvarenje je bilo veće zbog sufinanciranja tekućeg i investicijskog održavanja te računalnih usluga prema ugovoru sa Primorsko-goranskom županijom;

**Pozicija 6712** – Prihodi iz nadležnog proračuna za financiranje rashoda za nabavu nefinancijske imovine ostvareni su za 113,0% viši a odnose se na financiranje kapitalnih ulaganja prema ugovorima sa Primorsko-goranskom županijom za opremanje novoobnovljenih paviljona, prvu fazu izgradnje i rekonstrukcije vanjske vodovodne mreže i nabavu RTG uređaja;

**Pozicija 673** – Prihodi od HZZO-a na temelju ugovornih obveza u ovom razdoblju bilježe veće ostvarenje za 16,3% jer je u siječnju 2021. godine ugovoreni mjesečni limit bio manji za 4%, a u ožujku 2022. su pristigla i dodatna sredstva koja nisu obuhvaćena odlukom kojom se utvrđuju maksimalni iznosi sredstava za provođenje bolničke i specijalističko-konzilijarne zdravstvene zaštite iz obveznoga zdravstvenog osiguranja za 2022. godinu, a namijenjena su plaćanju razlike sredstava između ugovorenog iznosa sredstava utvrđenog ugovorom za 2021. godinu i ispostavljenih računa za provedenu zdravstvenu zaštitu iz obveznog zdravstvenog osiguranja za 2021. godinu. Od lipnja 2022. godine povećan je ugovoreni mjesečni limit od HZZO-a za 10% te od studenog za još 7%. Na temelju Odluke o utvrđivanju dodatnih bolničkih sredstava ustanovama kao razlike sredstava između ugovorenog iznosa sredstava i ispostavljenih računa od 20. prosinca 2022. godine Županijskoj specijalnoj bolnici Insula isplaćena su dodatna sredstva i namijenjena su plaćanju razlike sredstava između ugovorenog iznosa sredstava utvrđenog ugovorom o provođenju zdravstvene zaštite iz obveznog zdravstvenog osiguranja za 2022. godinu i ispostavljenih računa za provedenu zdravstvenu zaštitu iz obveznog zdravstvenog osiguranja za 2022. godinu;

**Pozicija 683** – Na poziciji ostalih prihoda u ovom izvještajnom razdoblju ostvareno je za 72,6% više prihoda a odnose se na inventurne razlike. U apsolutnom iznosu se radi od 2.206,07 kn razlike;

**Pozicija 3111** – Ostvareni rashodi za plaće za redovan rad viši su za 7,4% uslijed nešto većeg broja zaposlenika (pripravnici i zamjene za bolovanja) na početku razdoblja i donošenjem novog Temeljnog kolektivnog ugovora za službenike i namještenike u javnim službama (NN 56/2022) kojim se osnovica za obračun plaća od 1. svibnja povećala za 4% te dodatnih 6% donošenjem Dodataka I. Temeljnom kolektivnom ugovoru za službenike i namještenike u javnim službama;

**Pozicija 3113** – Rashodi za plaće za prekovremeni rad viši su za 62,1% u odnosu na isto razdoblje prošle godine što se odnosi na isplatu razlike plaće za prekovremeni rad iz ranijih godina na temelju ugovora o korištenju sredstava za prekovremeni rad između bolnice i Primorsko-goranske županije i sklopljenih sporazuma sa zaposlenicima;

**Pozicija 3114** – Rashodi za plaće za posebne uvjete rada bilježe značajan porast od 233,3% zbog većih potreba za isplatama posebnih nagrada za rad s oboljelima od bolesti covid-19 za što se šalje posebni zahtjev za refundaciju od HZZO-a;

**Pozicija 312** – Ostvareni ostali rashodi za zaposlene niži su za 1,1%, a specificirani su u sljedećoj tablici:

|  |  |  |  |  |  |  |
| --- | --- | --- | --- | --- | --- | --- |
| Rbr | O p i s  | I-XII 2021. | Udio | I-XII 2022. | Udio | Indeks |
| 0 | 1 | 2 | 3 | 4 | 5 | 6 |
| 1. | Nagrade *(jubilarne nagrade i za radne rezultate)* | 424.179 | *23,7%* | 298.700 | *16,9%* | *70,4* |
| 2. | Božićnice | 390.000 | *21,8%* | 451.500 | *25,5%* | *115,8* |
| 3. | Regres za godišnji odmor | 370.500 | *20,7%* | 379.500 | *21,4%* | *102,4* |
| 4. | Naknade za smještaj | 337.800 | *18,9%* | 279.667 | *15,8%* | *82,8* |
| 5. | Pomoći - bolest i smrtni slučaj | 88.103 | *4,9%* | 120.801 | *6,8%* | *137,1* |
| 6. | Poklon djeci | 82.800 | *4,6%* | 102.469 | *5,8%* | *123,8* |
| 7. | Otpremnine | 73.589 | *4,1%* | 95.827 | *5,4%* | *130,2* |
| 8. | Naknada za neiskorišteni godišnji odmor i prehranu | 11.635 | *0,6%* | 31.977 | *1,8%* | *274,8* |
| 9. | Pomoć radniku za rođenje djeteta | 13.304 | *0,7%* | 11.641 | *0,7%* | *87,5* |
| 10. | Darovi radnicima | 0 | *0,0%* |   | *0,0%* |  |
|  | **U k u p n o**  | **1.791.910** | ***100%*** | **1.772.082** | ***100%*** | ***98,9*** |

**Pozicija 3132** - Ostvareni rashodi za doprinose za obvezno zdravstveno osiguranje viši su za 8,8% uslijed nešto većeg broja zaposlenika (pripravnici i zamjene za bolovanja) na početku razdoblja i donošenjem novog Temeljnog kolektivnog ugovora za službenike i namještenike u javnim službama (NN 56/2022) kojim se osnovica za obračun plaća od 1. svibnja povećala za 4% te dodatnih 6% donošenjem Dodataka I. Temeljnom kolektivnom ugovoru za službenike i namještenike u javnim službama;

**Pozicija 3211** – Rashodi za službena putovanja viši su za 17,9% a odnose se na nešto veći broj vlastitih sanitetskih prijevoza bolesnika u i iz suradnih kliničkih bolničkih centara, povećani priljev bolesnika i povećane potrebe za SKZZ za bolesnike kojima je bila potrebna pratnja naših djelatnika ili se zbog žurnosti nije mogao čekati nadležni sanitetski prijevoz. Uglavnom se radilo o komplikacijama korona virusne bolesti (kasni post covid sindromi);

**Pozicija 3212** – Naknade za prijevoz, za rad na terenu i odvojeni život ostvarene su za 26,7% više u odnosu na isto razdoblje prošle godine a radi se o pravima iz kolektivnog ugovora te je novim Kolektivnim ugovorom NN56/2022 povećana cijena naknade troškova prijevoza sa 1,00kn na 1,35kn po prijeđenom kilometru s ugrađenim korektivnim mehanizmom uslijed promjene cijena goriva na tržištu;

**Pozicija 3213** – Stručno usavršavanje zaposlenika niže je za 45,8% uslijed većih troškova za edukacije koje su se jednokratno provele u istom razdoblju protekle godine. Prethodne dvije pandemijske godine zbog prioritetnog zbrinjavanja oboljelih bilježili smo nešto manje stručnih usavršavanja;

**Pozicija 3222** – Rashodi za materijal i sirovine su u ovom razdoblju ostvareni za 5,7% više zbog 16,8% viših rashoda za nabavu prehrambenih namirnica uslijed povećanja cijena na tržištu te 30,4% viših rashoda za nabavu ostalog materijala gdje se najveći dio odnosi na nabavu jednokratnih posuda i pribora za jelo zbog epidemioloških mjera i situacija na pojedinim odjelima;

**Pozicija 3223** – Rashodi za energiju viši su za 25,8% u odnosu na isto razdoblje prošle godine uslijed poskupljenja energenata na tržištu posebice lož ulja kojega je u promatranom razdoblju utrošeno količinski 12,6% manje, ali su troškovi za 52,5% viši;

**Pozicija 3224** – Rashodi za nabavu materijala i dijelova za tekuće i investicijsko održavanje smanjeni su za 8,6% a odražavaju stvarne varijabilne potrebe za materijalom i dijelovima za tekuće i investicijsko održavanje građevinskih objekata i opreme;

**Pozicija 3225** – Zbog povećane potrebe nabave sitnog inventara za medicinske potrebe (pulsni oksimetar, spirometri, senzor za respiraciju, tlakomjeri i sl.), potreba bolničke kuhinje (štapni mikser, blender, inox kante i sl.), ostalog sitnog inventara (jastuci, zavjese i zaštite od sunca) i potrebnih izmjena guma na kombi vozilima povećani su rashodi za sitni inventar i auto gume za 32,9%;

**Pozicija 3227** – U ovom razdoblju realizirana je nabava službene, radne i zaštitne odjeće i obuće prema planu zbog čega su ostvareni rashodi za istu viši za 89,8% a dominantno se odnose na potrebe vezane uz epidemiološke razloge i rizike;

**Pozicija 3232** – Rashodi za usluge tekućeg i investicijskog održavanja viši su za 104,8% jer je u promatranom razdoblju ove godine izvršena prva faza sanacije terapijskih vrtova, sanacija podnih obloga i soboslikarsko-ličilački radovi na dva odjela, zamjena vanjske stolarije na katu odjela AP-GS, interventna sanacija vanjskih cijevi vodovodne mreže, izmjena ekspanzionog spremnika u kotlovnici i ostalo neophodno tekuće održavanje objekata i opreme. Dodatne sanacije koje su nastajale zbog puknuća i dotrajalosti se nisu mogle predvidjeti;

**Pozicija 3233** – Usluge promidžbe i informiranja ostvarene su za 18,5% niže, a odnose se na održavanje internet stranice, usluge elektroničkog oglasnika javne nabave i sl. a u prošloj godini se dio troškova odnosi i na izradu nove internet stranice bolnice;

**Pozicija 3235** – Rashodi za zakupnine i najamnine povećani su za 25,1% a odnose se na licence računalnih programa, najamnine za opremu i sl.;

**Pozicija 3237** – Rashodi za intelektualne i osobne usluge povećani su za 16,5% a povećanje se odnosi na 56,8% više rashode za ugovore o djelu vanjskim suradnicima iz fizijatrije, neurologije i dentalne medicine kao deficitarnog kadra na tržištu rada te povećanja ostalih intelektualnih usluga za 103,0% koje se prvenstveno odnose na usluge stručnih nadzora;

**Pozicija 3238** – Računalne usluge ostvarene su za 34,0% više a odnose se na održavanje bolničkog i poslovnog informacijskog sustava, zakup virtualnih poslužitelja u oblaku i ostale računalne usluge od kojih se iznos od 168.750kn odnosi na prilagodbu bolničkog i poslovnog informacijskog sustava za uvođenje eura;

**Pozicija 3239** – Ostvarenje ostalih usluga manje je za 38,3% jer su u istom razdoblju prošle godine realizirane usluge uređenja prostora i okoliša te grafičke i tiskarske usluge;

**Pozicija 3292** – Premije osiguranja su u ovom razdoblju ostvarene su za 20,9% niže uslijed drugačijeg rasporeda naplate premije u odnosu na prošlu godinu;

**Pozicija 3293** – Na poziciji reprezentacije ostvareno je 25.097,22kn a porast od 86,4% odnosi se na realizaciju posebnog događaja dana otvorenih vrata bolničke kuhinje za djelatnike bolnice te održavanja stručnih skupova i edukacija a kojih događanja u prethodne dvije pandemijske godine praktički nije bilo;

**Pozicija 3295** – Pristojbe i naknade niže su za 44,9% a odnose se na sudske pristojbe, ostale pristojbe i naknade kojih u ovom razdoblju nije bilo. Najveći udio ove pozicije čine novčane naknade poslodavca zbog nezapošljavanja osoba s invaliditetom gdje nije ispunjena zadovoljavajuća kvota;

**Pozicija 3296** – Troškovi sudskih postupaka za jedan od aktualnih sudskih sporova iznose 7.000,00kn a u istom razdoblju prošle godine ih nije bilo;

**Pozicija 3299** – Ostali nespomenuti rashodi poslovanja ostvareni su u iznosu od 9.710,09kn a povećani su za 223,2%. Najvećim dijelom se odnose na usluge FINA-e;

**Pozicija 3432** – Negativne tečajne razlike i razlike zbog primjene valutne klauzule iznose 1,31kn a u prošloj godini nisu ostvarene;

**Pozicija 3433** – Zatezne kamate bilježe porast od 288,4% međutim radi se o iznosu od 27,19kn što nije značajni financijski pokazatelj;

**Pozicija 3721** – Naknade građanima i kućanstvima u novcu ostvarene su manje za 60,9% jer u ovoj godini nisu ostvarene školarine za zaposlenike dok se za stipendiju prijavio samo jedan učenik;

**Pozicija 3834** – Ugovorene kazne i ostale naknade šteta iznose 10.000,00kn gdje se radi o naknadi šteta odnosno troškova žalbenog postupka u postupku javne nabave dobavljaču lijekova koji je žalbe podnio prema DKOM-u a kako je sporni postupak JN odlukom DKOM-a poništen valjalo je prema rješenju podmiriti troškove u iznosu od 10.000 kuna;

**Pozicija 9661** – Obračunati prihodi od prodaje proizvoda i robe i pruženih usluga – nenaplaćeni ostvareni su za 35,0% viši;

**Pozicija 9673** – Obračunati prihodi od HZZO-a na temelju ugovornih obveza ostvareni su za 24,1% niži a vezani su uz nepodmirene bolničke i SKZZ usluge u odnosu na isto razdoblje prošle godine kojih je uslijed povećanja ugovorenog mjesečnog limita sa HZZO-om u ovom razdoblju manje;

**Pozicija 7211** – Prihodi od prodaje stambenih objekata niži su za 52,0% u odnosu na isto razdoblje prošle godine a odnose se na završen otkup stanova;

**Pozicija 4123** – Rashodi za nabavu licenci manji su za 86,5% a odnose se na licence operativnih sustava i programskih paketa MS Office dok se završetak implementacije modula mVizita očekuje u narednom razdoblju;

**Pozicija 4214** – Rashodi za ostale građevinske objekte u prošloj godini odnose se na izgradnju dijela optičke računalne infrastrukture dok se u ovoj godini odnose na izgradnju i rekonstrukciju vanjske vodovodne mreže;

**Pozicija 4221** – Uredske opreme i namještaja je u ovom periodu nabavljeno za 273,3% više a odnosi se na nabavu kreveta, noćnih ormarića, stolova, stolica i ostalog raznog namještaja u okviru opremanja novouređenog bolničkog paviljona A, nabavu računalne opreme za EEG i bolničke odjele, dijela namještaja za sobe dežurnog osoblja i suhe tople veze između novoobnovljenih paviljona i drugo;

**Pozicija 4222** – Povećanje na poziciji komunikacijske opreme odnosi se na nabavu tv uređaja za bolesničke sobe u okviru opremanja novouređenog bolničkog paviljona A;

**Pozicija 4223** – Oprema za održavanje i zaštitu odnosi se na planiranu i realiziranu nabavu klima uređaja za nekoliko prostorija na bolničkim odjelima;

**Pozicija 4224** – U ovom razdoblju nabavljeno je značajno više medicinske opreme u odnosu na prošlu godinu a odnosi se na nabavu digitalnog RTG uređaja (prethodni nabavljen 2007. godine bio je analogni), ultrazvuka, uređaja za polisomnografiju, EKG uređaja, aspiratora, invalidskih kolica, holtera tlaka, holtera EKG-a i ostale medicinske opreme u okviru potreba bolesnika te projekta opremanja novouređenog bolničkog paviljona A;

**Pozicija 4225** – Rashodi za nabavu instrumenata, uređaja i strojeva viši su za 123,3% a odnose se na nabavu samohodne kosilice za održavanje bolničkog parka, hladnjaka, usisavača, odvlaživača zraka i ostalih neophodnih uređaja;

**Pozicija 4227** – Na poziciji uređaja, strojeva i opreme za ostale namjene ostvareno je 138,1% više a odnosi se na nabavu uređaja za glačanje bolesničkih pidžama i radne odjeće, kompresora zraka za potrebe bolničke praonice, kompletne opreme za odjelnu kuhinju novouređenog paviljona A, rashladne komore za centralnu kuhinju, stroja za pranje podova na odjelima, paravana i sl. Strojevi i uređaji se zanavljaju sukladno dotrajalosti a uvedeni stroj za peglanje je prvi takve vrste u ustanovi;

**Pozicija 4241** – Stručnih knjiga je u ovoj godini nabavljeno u iznosu od 656,50kn što je za 60,8% manje u odnosu na prošlu;

**Pozicija 4251** – Nabave višegodišnjih nasada u ovom razdoblju nije bilo;

**Pozicija 4264** – Na poziciji ostale nematerijalne proizvedene imovine ostvareno je 213.000,00kn i to za potrebe izrade strojarskog projekta sanacije toplovoda između kotlovnice i zgrade bolničke praone i skladišta, projekta sanacije vanjske vodovodne mreže, projekta opremanja bolničkog paviljona A, elektro projekta pripremnih radova za ugradnju novog RTG uređaja, izmjena i dopuna projekta adaptacije bolničke praone i elektro projekta sanacije četiri bolesničke sobe na jednom bolničkom odjelu;

**Pozicija 451** – Rashodi za dodatna ulaganja na građevinskim objektima ostvareni su za 62,9% niži a u ovoj godini se odnose na okončanu situaciju izgradnje suhe tople veze za funkcionalno povezivanje novoobnovljenih paviljona A i B, elektrotehničke radove prilagodbe prostora za ugradnju novog RTG uređaja, pripremne radove za ugradnju opreme na paviljonu A, elektrotehničke radove u četiri bolesničke sobe na jednom bolničkom odjelu i prvu fazu adaptacije dijela prizemlja upravne zgrade;

**Pozicija 452** – Dodatnih ulaganja na postrojenjima i opremi u ovoj godini nije bilo;

**Pozicija 97** – Obračunati prihodi od prodaje nefinancijske imovine – nenaplaćeni se odnose na otplate obveza za stanove gdje je potraživanje zatvoreno isplatom i posljednjeg stana;

**Pozicije X678, Y345, X005, 9221-9222, X006** – U razdoblju siječanj-prosinac 2022. godine ostvareno je 66.028.312,95kn prihoda što je 18,4% više u odnosu na prošlu godinu te 63.655.186,86kn rashoda što je 16,7% više u odnosu na prošlu godinu. Proizlazi višak prihoda nad izdacima u iznosu od 2.373.126,09kn te višak prihoda i primitaka raspoloživ u sljedećem razdoblju iznosi 6.846.535,24kn za što će biti donesena odluka o rasporedu.

**Pozicija 11K** – Stanje novčanih sredstava na kraju izvještajnog razdoblja je 51,1% više od prošlogodišnjeg;

**Pozicija Z007 i Z009** – Prosječan broj zaposlenih kod korisnika na osnovi stanja na početku i na kraju izvještajnog razdoblja veći je za 1,9% a rezultat je fluktuacije zaposlenika dok prosječan broj zaposlenika kod korisnika na osnovi sati rada ovisi o bolovanjima zaposlenika i viši su za 4,7% u odnosu na isto razdoblje prošle godine;

**Pozicija 63414** – Tekuće pomoći od HZMO-a, HZZ-a i HZZO-a ostvarene su za 47,1% niže a odnose se na potpore od Hrvatskog zavoda za zapošljavanje za financiranje pripravništva u javnim službama kojih je u ovom razdoblju bilo manje;

**Pozicija 63612** – Tekuće pomoći iz državnog proračuna proračunskim korisnicima proračuna JLP(R)S ostvarene su 29,8% više gdje se povećanje odnosi na refundaciju sredstava za isplatu razlike plaće za prekovremeni rad na temelju ugovora o korištenju sredstava za prekovremeni rad između bolnice i Primorsko-goranske županije i sklopljenih sporazuma sa zaposlenicima;

**Pozicija 63613** – Tekuće pomoći proračunskim korisnicima iz proračuna JLP(R)S koji im nije nadležan ostvarene su 184,4% više a odnose se na sufinanciranje stanovanja logopeda i provođenje projekta fizikalna u kući iz proračuna Grada Raba prema sklopljenim ugovorima;

**Pozicija 63814** – Tekuće pomoći od izvanproračunskog korisnika temeljem prijenosa EU sredstava u ovom razdoblju ostvarene su za 52,3% niže a odnose se na financiranje pripravništva u javnim službama kojih je u ovom razdoblju bilo manje. Radi se o ukupnom iznosu od 87.482,04 kn;

**Pozicija 65264** – Prihodi od sufinanciranja cijene usluga, participacije i slično ostvareni su 22,7% viši u odnosu na prošlu godinu a odnose se na dopunsko osiguranje odnosno veću realizaciju SKZZ i stacionarnih usluga;

**Pozicija 65267** – Prihodi s naslova osiguranja, refundacije štete i totalne štete ostvareni su za 80,7% viši i prate redovne refundacije prema prijavama šteta osiguravateljskoj kući;

**Pozicija 31214** – U ovom razdoblju isplaćeno je šest otpremnina za odlazak djelatnika u mirovinu;

**Pozicija 31215** – Naknade za bolest, invalidnost i smrtni slučaj ostvarene su za 37,1% više a isplaćivane su poštivanjem prava iz kolektivnog ugovora;

**Pozicija 32121** – Naknade za prijevoz na posao i s posla ostvarene su za 28,5% više uslijed povećanja cijene prijevoza po prijeđenom kilometru od 01. svibnja a temeljem novog TKU;

**Pozicija 32371** – U ovom razdoblju rashodi za isplatu autorskih honorara niži su za 59,9% a odnose se na održavanje edukacija za djelatnike te je u prošloj godini isplaćen autorski honorar za izradu novog vizualnog identiteta bolnice po provedenom javnom natječaju;

**Pozicija 32372** – Rashodi za ugovore o djelu ostvareni su za 56,8% viši a odnose se na ugovore o djelu s vanjskim suradnicima iz fizijatrije, neurologije i dentalne medicine kao deficitarnog kadra na tržištu rada;

**Pozicija 32377** – Usluge agencija, studentskog servisa (prijepisi, prijevodi i drugo) ostvarene su u iznosu 2.829,75kn a odnose se na zapošljavanje preko studentskog servisa;

**Pozicija 37215** – Stipendije i školarine su ostvarene za 60,9% niže u odnosu na isto razdoblje prošle godine a u ovom razdoblju odnose se na mentorstva za specijalizante, školarinu za jednog medicinskog tehničara i stipendiju za jednog učenika srednje medicinske škole.

**BILANCA I-XII 2022.**

Na poziciji nefinancijske imovine **šifra B002** evidentiran je iznos povećanja imovine indeks 121,8. Kako na poziciji neproizvedene dugotrajne imovine ulaganja u licence **šifra 01** nije bilo značajnijih ulaganja, smanjena je vrijednost na kraju godine temeljem ispravka vrijednosti.

Na poziciji proizvedene dugotrajne imovine, odnosno ostali građevinski objekti **šifra 0214** značajno povećanje vrijednosti se odnosi na izgradnju i rekonstrukciju vanjske vodovodne mreže.

Na poziciji Postrojenja i opreme **šifre 0221 do 02921** povećana je vrijednost jednim djelom temeljem ulaganja u uredsku opremu i medicinski namještaj **šifra 0221** u ovom razdoblju. Nabavljeni su kreveti, noćni ormarići, stolovi, stolice i ostali razni namještaji u okviru opremanja novouređenog bolničkog paviljona A, računalna oprema za EEG i bolničke odjele, namještaj za sobe dežurnog osoblja itd.

Povećanje na poziciji komunikacijske opreme **šifra 0222** odnosi se na nabavu tv uređaja za bolesničke sobe u okviru opremanja novouređenog bolničkog paviljona A.

Na poziciji opreme za održavanje i zaštitu **šifra 0223** realizirana je planirana nabavu klima uređaja za nekoliko prostorija na bolničkim odjelima.

U 2022. godini na poziciji medicinske i laboratorijske opreme **šifra 0224** evidentirana je nabava RTG uređaja, ultrazvuka, uređaja za polisomnografiju, EKG uređaja, aspiratora, invalidskih kolica, holtera tlaka, holtera EKG-a i ostale medicinske opreme u okviru projekta opremanja novouređenog bolničkog paviljona.

Na poziciji Instrumenti i uređaj **šifra 0225** povećano je knjigovodstveno stanje radi nabave samohodne kosilice za održavanje bolničkog parka, hladnjaka, usisavača, odvlaživača zraka i ostalih neophodnih uređaja.

Na pozicija uređaja, strojeva i opreme za ostale namjene **šifra 0227** evidentirana je nabava uređaja za glačanje bolesničkih pidžama i radne odjeće, kompresora zraka za potrebe bolničke praonice, kompletne opreme za odjelnu kuhinju novouređenog paviljona A, rashladne komore za centralnu kuhinju, stroja za pranje podova na odjelima, itd.

Obzirom da u ovoj godini nije bilo nabave novih vozila vrijednost je smanjena temeljem ispravka vrijednosti za prijevozna sredstva **Šifra 023 i 02923**.

Na pozicija Sitni inventar i autogume **šifra 042** povećano je stanje temeljem nabave sitnog inventara za medicinske potrebe (pulsni oksimetar, spirometri, senzor za respiraciju, tlakomjeri i sl.), potreba bolničke kuhinje (štapni mikser, blender, inox kante i sl.), ostalog sitnog inventara (jastuci, zavjese i zaštite od sunca) i potrebnih izmjena guma na kombi vozilima.

Dugotrajna nefinancijska imovina **šifra 05** bilježi smanjenje iz razloga prijenosa Primorsko goranskoj županiji već spomenutog kapitalnog ulaganja izgradnje suhe tople veze između paviljona A i B, prilagodbe prostora u RTG kabinetu kao i sanaciju djela jednog bolničkog odjela**.**

Proizvedena kratkotrajna imovina odnosno zalihe za obavljanje djelatnosti **šifra 061** su veće nego na početku godine. Jedan od razloga je donacija lijekova koja je pristigla krajem godine a ostale zalihe prate potrebe nesmetanih odvijanja medicinskih i poslovnih procesa.

Ostala potraživanja **šifra 129** u iznosu od 111.761,52 kn na kraju godine uglavnom se odnose na potraživanja za bolovanja na teret fonda i ozljede na radu.

Potraživanja za pomoći proračunskim korisnicima iz proračuna koji im nije nadležan **šifra 1636** sa stanjem na kraju godine odnosi se na obvezu Ministarstva zdravstva za podmirenje troškova smještaja i hrane forenzičkih bolesnika za prosinac 2022. godine.

Potraživanja za upravne i administrativne pristojbe, pristojbe po posebnim propisima i naknadama **šifra 165** su veće u odnosu na početno stanje i odnose se na potraživanja za dopunsko osiguranje za pružene usluge bolničkog i SKZZ liječenja, participaciju i dr.

Potraživanja za prihode od prodaje proizvoda i robe te pruženih usluga i za povrat po protestiranim jamstvima **šifra 166** se odnose na potraživanja za pružene medicinske usluge, zakupninu poslovnog prostora i slično.

Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza **šifra 167** na dan 31.12.2022. iznose 2.045.439,48 kn i odnosi se na više fakturirani iznos u odnosu na ugovoreni, te iznos od 105.204,33 kn jesu potraživanja za pružene usluge osiguranicima iz EU.

Obzirom da je i zadnji stan temeljem redovne otplate isplaćen, na kraju 2022. godine nema potraživanja od prodaje proizvedene dugotrajne imovine **šifra 172**.

Ukupne obveze na dan 31.12.2022. godine **šifra 2**, iznose 5.690.152,25 kn. Od toga najveći iznos obveza se odnosi na obveze za rashode poslovanja **šifra 23** od kojih se udio od 61,80% odnosi na obveze za zaposlene **šifra 231** odnosno na obvezu za isplatu plaće za prosinac 2022. godine i ostalih prava radnika. Obveza za plaću za prosinac 2022. godine je veća u odnosu na obvezu za plaću za prosinac 2021. godine iz razloga povećanja osnovice za obračuni broja zaposlenih. U prošloj godini osnovice za obračun su povećane temeljem novog Temeljnog kolektivnog ugovora za službenike i namještenike u javnim službama (NN 56/2022) od 1. svibnja za 4% te dodatnih 6% donošenjem Dodataka I. Temeljnom kolektivnom ugovoru za službenike i namještenike u javnim službama. Stanje obveza za materijalne rashode **šifra 232** kao i stanje obveza za nabavu nefinancijske imovin**e šifra 24** znatno je veće na kraju poslovne godine nego na početku radi veće realizacije nabave u zadnjem kvartalu poslovne godine.

Na poziciji ostalih tekućih obveze **šifra 239** na kraju godine je evidentirana obveza uplate poreza na dodanu vrijednost. ŽSB Insula je od 01.studenog 2022. godine djelomično sa djelom svojim usluga u sustavu PDV-a i koristi 1% pretporeza.

Na poziciji vlastitih izvora iz proračuna **šifra 9111** na kraju poslovne godine evidentiran je iznos od 17.778.779,66 kn i veći je iznos pozicije za 17,9%. Iako smo Primorsko goranskoj županiji kao vlasniku izvršili prijenos kapitalnih ulaganja koja su stavljena u funkciju u iznosu od 2.971.543,43 kn u knjigovodstvenoj evidenciji ustanove su evidentirana kapitalna ulaganja i opremanje paviljona A koji su još u fazi pripreme.

Na poziciji Višak/manjak prihoda **šifra 922** evidentiran je krajnji rezultat poslovanja, višak prihoda i primitaka raspoloživ u sljedećem razdoblju u iznosu od 6.846.535,24 kn.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Pozicija 0721 –** Na funkcijskoj klasifikaciji 0721 Opće medicinske usluge ostvareno je 19,9% više rashoda u odnosu na prošlu godinu a obuhvaća aktivnosti A420602 Dostupnost na sekundarnoj razini zdravstvene zaštite, A420603 Specijalizacije doktora medicine, A420613 Povećanje dostupnosti zdravstvene zaštite u Gorskom kotaru i na otocima, A420617 Programi razvoja zdravstvenog standarda i K420802 Ulaganje i opremanje objekata.

**Pozicija 074 –** Na funkcijskoj klasifikaciji 074 Službe javnog zdravstva ostvareno je 9,4% više rashoda u odnosu na prošlu godinu a obuhvaća aktivnost K420807 Projekt obnove bolničkih paviljona ŽSB Insule.

**Pozicija 075** – Funkcijska klasifikacija 075 Istraživanje i razvoj zdravstva se u ovoj godini nije koristila ni za jednu aktivnost.

**P – VRIO - IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA I-XII 2022.**

Na poziciji **P017 Neproizvedena dugotrajna imovina** evidentirano je kapitalno ulaganje izgradnje objekta suhe tople veze između dva adaptirana paviljona koji je u travnju 2022. godine stavljen u funkciju. Također i ostala kapitalna ulaganja, sanacija prizemlja odjela PLS te pripremni elektrotehnički radovi za ugradnju novog RTG uređaja su isknjižena iz naših poslovnih knjiga te je izvršen prijenos imovine Primorsko-goranskoj županiji kao vlasniku i osnivaču.

Na poziciji **P018 Proizvedena dugotrajna imovina** iznos povećanja 2.299,50 kn odnosi se na donaciju hladnjaka jednog proračunskog korisnika za potrebe odjela ovisnosti dok se iznos smanjenja 4.136,46 kn odnosi na provedeni rashod osnovnih sredstava u 2022. godini.

Na poziciji **P20** **Sitni inventar i autogume** evidentiran je rashod sitnog inventara u iznosu od 88.774,86 kn.

Na poziciji **P022 Proizvedena kratkotrajna imovina** u stupcu povećanja proizvedene kratkotrajne imovine evidentirane su donacije zaštitne medicinske opreme MUP RH Civilne zaštite. Na poziciji smanjenja iznos od 10.850,00kn se odnosi na prijenos uroda lavande Udruzi za rehabilitaciju i resocijalizaciju osoba s duševnim smetnjama.

Na poziciji **P 025 Potraživanja za prihode poslovanja** u iznosu od 23.530,65 kn evidentiran je otpis više fakturiranih usluga za 2021.godinu temeljem Zapisnika Hrvatskog zavoda za zdravstveno osiguranje o usklađenju i konačnom obračunu limita i izvršenja rada za razdoblje od 01. siječnja do 31. prosinca 2021. godine sa stanjem na dan 31.12.2021. godine.

**IZVJEŠTAJ O OBVEZAMA I-XII 2022.**

Stanje obveza na dan 31.prosinca 2022. godine **šifra V006** iznosi 5.690.152,25 kn. Za istaknuti je da su obveze podmirene u roku odnosno nema dospjelih obveza. Treba napomenuti, obzirom na općepoznatu problematiku dugovanja bolnica veledrogerijama, ŽSB Insula nema obveza za lijekove i potrošni medicinski i sanitetski materijal, što smatramo rezultatom maksimalno racionalnog i odgovornog poslovanja.

**Tablica 1. Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2022. godine**

|  |  |  |  |  |  |
| --- | --- | --- | --- | --- | --- |
| R.b. | Proračunski korisnik | Vrsta jamstva / instrumenta osiguranja | Iznos (u kunama) | Namjena | Napomena |
| - | - | - | - | - | - |

**Tablica 2. Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2022. godine**

|  |  |  |  |  |  |
| --- | --- | --- | --- | --- | --- |
| R.b. | Proračunski korisnik | Vrsta jamstva / instrumenta osiguranja | Iznos(u kunama) | Namjena | Napomena |
| 1. | Županijska specijalna bolnica Insula | BANKOVNA GARANCIJA | 1.103.788,52 | EDING d.o.o. ZA OTKLANJANJE NEDOSTATAKA | ROK VAŽENJA 04.09.2023. |
| 2. | Županijska specijalna bolnica Insula | BJANKO ZADUŽNICA OV-13879/2017 | 10.000,00 | EDING d.o.o. ZA OTKLANJANJE NEDOSTATAKA | ROK VAŽENJA 16.04.2023. |
| 3. | Županijska specijalna bolnica Insula | BJANKO ZADUŽNICA OV-13880/2017 | 10.000,00 | EDING d.o.o. ZA OTKLANJANJE NEDOSTATAKA | ROK VAŽENJA 16.04.2023. |
| 4. | Županijska specijalna bolnica Insula | BJANKO ZADUŽNICA OV-13881/2017 | 10.000,00 | EDING d.o.o. ZA OTKLANJANJE NEDOSTATAKA | ROK VAŽENJA 16.04.2023. |
| 5. | Županijska specijalna bolnica Insula | BJANKO ZADUŽNICA OV-12691/2019 | 10.000,00 | EDING d.o.o. ZA OTKLANJANJE NEDOSTATAKA | ROK VAŽENJA 31.03.2023. |
| 6. | Županijska specijalna bolnica Insula | BJANKO ZADUŽNICA OV-13878/2017 | 5.000,00 | EDING d.o.o. ZA OTKLANJANJE NEDOSTATAKA | ROK VAŽENJA 02.02.2023. |
| 7. | Županijska specijalna bolnica Insula | BJANKO ZADUŽNICA OV-10314/2021 | 5.000,00 | EDING d.o.o. ZA OTKLANJANJE NEDOSTATAKA | ROK VAŽENJA10.02.2023. |
| 8. | Županijska specijalna bolnica Insula | BJANKO ZADUŽNICA OV-76/2018 | 100.000,00 | RIJEKA TRANS D.O.O. UREDNO IZVRŠENJE UGOVORA | ROK VAŽENJA 31.12.2022. |
| 9. | Županijska specijalna bolnica Insula | BJANKO ZADUŽNICA OV-32015/25018 | 100.000,00 | PERT D.O.O. UREDNO IZVRŠENJE UGOVORA  | ROK VAŽENJA 31.12.2022. |
| 10. | Županijska specijalna bolnica Insula | BJANKO ZADUŽNICA OV-6580/2021 | 5.000,00 | MEDIKA D.O.O. OV-6580/2021 UREDNO IZVRŠENJE UGOVORA | ROK VAŽENJA 15.02.2023. |
| 11. | Županijska specijalna bolnica Insula | BJANKO ZADUŽNICA OV-265/22 | 10.700,00 | CROATIA DD OV-265/22 UREDNO IZVRŠENJE UGOVORA | ROK VAŽENJA 25.09.2023. |
| 12. | Županijska specijalna bolnica Insula | BJANKO ZADUŽNICA OV-16971/21 | 50.000,00 | PHOENIX Farmacija d.o.o. UREDNO IZVRŠENJE UGOVORA | ROK VAŽENJA 31.12.2022. |
| 13. | Županijska specijalna bolnica Insula | BJANKO ZADUŽNICA OV-5081/21 | 100.000,00 | MEDIKA DD ZA UREDNO IZVRŠENJE UGOVORA | ROK VAŽENJA 15.02.2023. |
| 14. | Županijska specijalna bolnica Insula | BJANKO ZADUŽNICA OV- 29625/21 | 50.000,00 | FRUTIS TO ZA UREDNO IZVRŠENJE UGOVORA | ROK VAŽENJA 15.02.2023. |
| 15. | Županijska specijalna bolnica Insula | BJANKO ZADUŽNICA OV-500/22  | 100.000,00 | MEDICAL INTERTRADE D.O.O. ZA UREDNO IZVRŠENJE UGOVORA | ROK VAŽENJA 15.02.2023. |
| 16. | Županijska specijalna bolnica Insula | BANKOVNA GARANCIJA BR. 5402272334 | 226.244,86 | VIGRA D.O.O. ZA OTKLANJANJE NEDOSTATAKA | ROK VAŽENJA 21.01.2027. |
| 17. | Županijska specijalna bolnica Insula | BJANKO ZADUŽNICA OV- 3240/22 | 50.000,00 | PRODUKT KOMERC D.O.O. ZA UREDNO ISPUNJENJE UGOVORA |  ROK VAŽENJA 31.12.2022. |
| 18. | Županijska specijalna bolnica Insula | BJANKO ZADUŽNICA OV-3026/2022 | 10.000,00 | VIGRA D.O.O. ZA UREDNO IZVRŠENJE UGOVORA | ROK VAŽENJA 09.08.2024. |
| 19. | Županijska specijalna bolnica Insula | BJANKO ZADUŽNICA OV-3027/2022 | 10.000,00 | VIGRA D.O.O. ZA UREDNO IZVRŠENJE UGOVORA | ROK VAŽENJA 09.08.2024. |
| 20. | Županijska specijalna bolnica Insula | BJANKO ZADUŽNICA OV-10891/2022 | 100.000,00 | NOVI AMBIJENT D.O.O. ZA OTKLANJANJE NEDOSTATAKA | ROK VAŽENJA 02.11.2027. |
| 21. | Županijska specijalna bolnica Insula | BJANKO ZADUŽNICA OV-1064/2018 | 50.000,00 | EKSA GRUPA D.O.O. UREDNO IZVRŠENJE UGOVORA | ROK VAŽENJA 30.11.2023. |
| 22. | Županijska specijalna bolnica Insula | BJANKO ZADUŽNICA OV-6960/7030/2022 | 50.000,00 | SIEMENS HEALTHCARE D.O.O. ZA OTKLANJANJE NEDOSTATAKA | ROK VAŽENJA 24.11.2024. |
| 23. | Županijska specijalna bolnica Insula | BJANKO ZADUŽNICA OV-6961/7029/2022 | 10.000,00 | SIEMENS HEALTHCARE D.O.O. ZA OTKLANJANJE NEDOSTATAKA | ROK VAŽENJA 24.11.2024. |
| 24. | Županijska specijalna bolnica Insula | BJANKO ZADUŽNICA OV-6959/7031/2022 | 5.000,00 | SIEMENS HEALTHCARE D.O.O. ZA OTKLANJANJE NEDOSTATAKA | ROK VAŽENJA 24.11.2024. |
| 25. | Županijska specijalna bolnica Insula | BANKOVNA GARANCIJA Br. 541183 | 119.721,00 | RUDAN D.O.O. ZA OTKLANJANJE NEDOSTATAKA | ROK VAŽENJA 30.11.2025. |
| 26. | Županijska specijalna bolnica Insula | BJANKO ZADUŽNICA OV-7403/2022 | 50.000,00 | KAMENAR GRADITELJSTVO ZA UREDNO IZVRŠENJE UGOVORA | ROK VAŽENJA 7.01.2023. |

**Tablica 3. Popis sudskih sporova u tijeku na dan 31. prosinca 2022. godine**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| R.br. | Proračunski korisnik | Tuženik | Tužitelj | Sažeti opis prirode spora | Iznos glavnice (u kunama) | Procjena financijskog učinka koji može proisteći iz sudskog spora kao obveza ili imovina (u kunama) | Procijenjeno vrijeme odljeva ili priljeva sredstava | Početak sudskog spora | Napomena |
| 1. | Županijska specijalna bolnica Insula | Pr-107/15 | Županijska specijalna bolnica Insula | Tužitelj traži isplatu troškova specijalizacije | 757.212,00 | 1.000.000,00 | 2042. | 2015. | Predmet završen u korist bolnice; Postupak naplate u tijeku |
| 2. | Županijska specijalna bolnica Insula | Županijska specijalna bolnica Insula | Pr-366/2018 | Tužitelji traže sklapanje aneksa ugovora odnosno izmijenjeni ugovor sukladno Pravilniku o spec. usavršavanju | 1,00 | 7.000,00 | 2023. | 2016. | Predmet završen u korist bolnice; Postupak naplate troškova u tijeku |
| 3. | Županijska specijalna bolnica Insula | Pr-319/2019 | Županijska specijalna bolnica Insula | Tužitelj traži isplatu troškova specijalizacije | 865.740,65 | 1.000.000,00 | 2045. | 2019. | Predmet na prvostupanjskom sudu |
| 4. | Županijska specijalna bolnica Insula | P1633/10 | Županijska specijalna bolnica Insula | Tužitelj traži isplatu troškova specijalizacije | 305.094,25 | 400.000,00 | 2029. | 2010. | Sud ranije dosudio Bolnici 317.298,27 kn od ukupnog troška (622.392,76 kn) te je poslije revizije ponovo na prvostupanjskom sudu za razliku |
| 5. | Županijska specijalna bolnica Insula | P-60/2020 | Županijska specijalna bolnica Insula | Tužitelj traži isplatu troškova sanacije krovova | 984.010,80 | 1.100.000,00 | 2024. | 2020.  | Predmet na I. stupanjskom sudu |
| 6. | Županijska specijalna bolnica Insula | IV POVRV 73/13 | Županijska specijalna bolnica Insula | Ovrhovoditelj traži troškove liječenja | 53.106,16 | 53.106,16 | 2030. | 2013. | Doneseno rješenje o ovrsi ali je po žalbi ukinuto. Spis na I.st.sudu |
| 7. | Županijska specijalna bolnica Insula | Županijska specijalna bolnica Insula |  Posl.Br. 30:Pr-2207/2020 | Radi isplate dijela plaće | 3.000,00 | 7.000,00 | tijekom 2023. godine | 30.12.2020. | Donesena I. stupanjska presuda u korist tužitelja. Spis po žalbi na II.st. sudu |
| 8. | Županijska specijalna bolnica Insula | Županijska specijalna bolnica Insula | Posl. br. Pr. 106/2021 | Radi isplate dijela plaće | 10.001,00 | 45.000,00 | tijekom 2023. godine | 12.03.2021. | Prvostupanjski postupak |
| 9. | Županijska specijalna bolnica Insula | Županijska specijalna bolnica Insula | Posl. br.Pr 105/2021 | Radi isplate dijela plaće | 10.001,00 | 30.000,00 | tijekom 2023. godine | 12.03.2021. | Prvostupanjski postupak |
| 10. | Županijska specijalna bolnica Insula | Županijska specijalna bolnica Insula | Posl.br.Pr. 104/2021 | Radi isplate dijela plaće | 10.001,00 | 25.000,00 | tijekom 2023. godine | 12.03.2021. | Prvostupanjski postupak |
| 11. | Županijska specijalna bolnica Insula | Županijska specijalna bolnica Insula | Posl.br:21:Pr-54/2021 | Naknada štete | 85.000,00 | 120.000,00 | tijekom 2023. godine | ožujak 2021. | Prvostupanjski postupak |
| 12. | Županijska specijalna bolnica Insula | Županijska specijalna bolnica Insula | Posl.br.30:Pr-2209/2020 | Radi isplate razlike plaće (6%) | 10.001,00 | 12.000,00 | tijekom 2023. godine | 30.12.2020. | Prvostupanjski postupak |
| 13. | Županijska specijalna bolnica Insula | Županijska specijalna bolnica Insula | Posl.br. Pr.251/2021 | Radi isplate razlike plaće (6%) | 8.078,82 | 15.000,00 | tijekom 2023. godine | 2021. | Prvostupanjski postupak |
| 14. | Županijska specijalna bolnica Insula | Županijska specijalna bolnica Insula | K-299/2015 | Naknada štete pričinjenim kaznenim djelom | 786.829,92 | 800.000,00 | 2027 | 2009. | Prvostupanjski postupak |
| 15. | Županijska specijalna bolnica Insula | Županijska specijalna bolnica Insula | Posl.br. 2/20222 | Radi isplate prekovremenih sati | 25.000,00 | 30.000,00 | 2024 | 2022. | Prvostupanjski postupak |

Rab, 30.siječanj 2023.g.

|  |  |
| --- | --- |
| Pomoćnik ravnatelja za financijsko poslovanjeIvica Beg, mag.oec. | Voditelj službe za ekonomsko-financijske posloveSabina Dedić, dipl.oec. |
|  | Ravnateljicaizv.prof.dr.sc. Vesna Šendula Jengić, prim.dr.med. |